CELEX: C2007/095/37
Language: da
Date: 2007-04-28 00:00:00
Title: Sag C-84/07: Sag anlagt den 15. februar 2007 — Kommissionen for De Europæiske Fællesskaber mod Den Hellenske Republik

28.4.2007   
            
            
               DA
            
            
               Den Europæiske Unions Tidende
            
            
               C 95/21
            
         Sag anlagt den 15. februar 2007 — Kommissionen for De Europæiske Fællesskaber mod Den Hellenske Republik
   (Sag C-84/07)
   (2007/C 95/37)
   Processprog: græsk
   Parter
   
      Sagsøger: Kommissionen for De Europæiske Fællesskaber (ved G. Zavvos og H. Støvlbæk)
   
      Sagsøgt: Den Hellenske Republik
   Sagsøgerens påstande
   
               —
            
            
               Det fastslås, at Den Hellenske Republik med den pågældende adfærd har tilsidesat sine forpligtelser i henhold til artikel 3, artikel 4, stk. 1, litra b), og artikel 12 i Rådets direktiv 92/51/EØF (1) af 18. juni 1992 om indførelsen af generelle bestemmelser vedrørende anden generelle ordning for anerkendelse af erhvervsuddannelser mellem medlemsstaterne til supplering af direktiv 89/48/EØF.
            
         
               —
            
            
               Den Hellenske Republik tilpligtes at betale sagens omkostninger.
            
         Søgsmålsgrunde og væsentligste argumenter
   Ifølge Kommissionen nægter Den Hellenske Republik at undersøge og anerkende optikeres kvalifikationer, som er erhvervet ved en italiensk uddannelsesinstitution på grundlag af en franchiseaftale med en græske uddannelsesinstitution.
   Kommissionen har gjort gældende, at det grundlæggende forhold, som de græske myndigheder kan undersøge, er, om dette eksamensbevis giver adgang eller ej til det pågældende erhverv, og den omstændighed, at det pågældende eksamensbevis er eller ikke er erhvervet på grundlag af en franchiseaftale, er uden betydning for de græske myndigheders anerkendelse heraf. Direktiv 92/51 sondrer ikke herimellem. Kommissionen har ligeledes gjort gældende, at nærværende sag hverken vedrører artikel 149 EF og artikel 150 EF eller artikel 16 i den græske forfatning, eftersom kvalifikationerne er lovligt erhvervede ved italienske og ikke græske uddannelsesinstitutioner, med hvem der er indgået franchiseaftaler.
   Af disse grunde er de græske myndigheders nægtelse af at undersøge og anerkende de ovennævnte italienske kvalifikationer i strid med artikel 3 og artikel 12 i direktiv 92/51. Ifølge Kommissionen, og således som det fremgår af konkrete klager, havde de græske myndigheder pålagt klagerne, som krævede anerkendelse af det optikerdiplom, som de havde erhvervet i Italien, at de gennemgår en prøvetid. Kommissionen har gjort gældende, at denne praksis er i strid med artikel 4, stk. 1, litra b), i direktiv 92/51, hvorefter de græske myndigheder er forpligtede til at give udenlandske ansøgere ret til at vælge mellem en prøvetid og en egnethedsprøve.
   
      (1)  EFT L 209 af 24.7.1992, s. 25.